<classify> Akizungumza kwenye hafla ya utoaji zawadi iliyofanyika jijini Dar es Salaam, Ofisa Biashara Mkuu wa Tigo, Shavkat Berdiev, alisema Facebook ya Tigo ni mojawapo ya mfumo wa kijamii wa upashanaji habari unaowavutia wateja wapate kujua na kupata taarifa za karibu kuhusu bidhaa za kampuni ya Tigo kwa kila siku.Tunaweka taarifa zetu zote kuhusu bidhaa ndani ya mtandao wa facebook ambao umewavutia wateja wetu wengi na kuondoa dukuduku miongoni mwao, ikiwa ni sehemu ya utekelezaji kwa kuzingatia sera ya kampuni inayolenga kukuza mabadiliko ya mfumo wa maisha ya kidijitali na uongozi wake katika kutoa teknolojia mpya yenye ubunifu wa kisasa, alisema Berdiev.Zawadi zilizotolewa kwa watu hao 15, ni simu za kisasa aina ya smartphone. Berdiev alisema kuwa ongezeko la ukuaji wa idadi ya wateja wanaotumia mtandao wa Facebook wa Tigo unatokana na uaminifu walionao wateja. Ameahidi kuiimarisha zaidi ili ulete manufaa na mafanikio kwa wateja wake kwa mwaka wa 2016.Mmoja wa waliopata zawadi, Antanho Desouz Alcantala aliisifia kampuni ya Tigo kwa kushughulikia shida kwa wakati kwa ajili ya kusaidia wateja wake wanapopata na shida.Nimechagua kuwa mteja wa Tigo na mshirika thabiti wa mtadao wake wa Facebook kwa sababu nimeona mtandao huu una habari nzuri ambazo zinanielimisha na ni mtandao ambao unatoa suluhisho kwa mteja pale anapokuwa na shida na kampuni, alisema Alcantala.  <topic>: uchumi 